**Årsmøde i pensionistsektionen torsdag den 28. april 2022**

**Referat:**

Konstitueret formand Birte Gillesberg bød velkommen

1. **Valg af dirigent:** Ulla Koustrup, næstformand i BUPL Sydjylland blev valgt som dirigent.

**Valg af referent:** Winnie Mikkelsen, Administrativ medarbejder i BUPL Sydjylland blev valgt som referent.

1. **Orientering om BUPL Lige nu:**

Der blev lagt ud med en præsentation af bestyrelsen.

Ulla gav en kort orientering om, hvad der sker i BUPL for tiden.

Vi er stadig påvirkede af efterfølgerne af Corona. Pædagogerne har været omstillingsparate og flexible så alle børn har følt sig trygge under coronaepidaminen. Og vi har stået Forest uden værnemidler håber dette vil blive husket, når der er forhandlinger på lønområdet.

Den næste store udfordring er modtagelsen af de ukrainske flygtningebørn. Der mangler personale. Nogle kommuner opretter midlertidige institutioner, og laver forsøg med at rekruttere ukrainske mødre (pædagoger) og pensionerede pædagoger. Pt. Har ca. 600 pensionerede pædagoger meldt sig til at hjælpe.

Kommunerne er pressede på at finde løsninger for at fastholde og rekrutere pædagoger.

Der er mangel på uddannet personale – kommunen har fået en stor opgave i at finde løsninger så der kan komme flere uddannede. Det gør de ved at tilbyde merit til erfarne pædagogmedhjælper og pædagogiske assistenter

Der blev også informeret omkring overenskomstforhandlinger og lønefterslæbet.

Der er kommet mange nye (unge) tillidsrepræsentanter , og de er meget optaget af vilkår, løn og pension. Der er efterspørgsel på information om pensionsordninger for de ”yngre”, så den har PBU grebet og begynder derfor at arrangere møder for medlemmer under 55 år om deres pension. Første møde bliver afholdt i Sønderborg og derefter et i Kolding.

Spørgsmål fra salen: Har der været snak om at pædagoguddannelsen skulle forbedres/styrkes?

Der er stor opmærksomhed på uddannelsen vi påvirker bade lokalt og centralt bl.a. har vi drøftelser med kommunerne om det kunne være en ide at man som nyuddannet får om  mentor, som det findes på lærerområdet.

Der er høje forventninger til de nyuddannede, og der er stadig nogle kommuner der ikke har minimumsnormeringer.

1. **Beretning fra bestyrelsen v. Birte Gillesberg**

Frank Ege Nielsen har trukket sig som formand, og næstformand Birte Gillesberg har taget over for ham.

I 2021 kom der atter gang i bestyrelsesmøder og arrangementer igen efter Corona med 3 bestyrelsesmøder og et årsmøde i efteråret.

Det har været drøftet, om man fremtidigt skal afholde 2 medlemsarrangementer, eller om man skal holde fast i det årlige. Målet er at få så mange som muligt med.

Man har valgt at fastholde ét årligt, som man vil prøve at afholde forskellige steder i Sydjylland.

Man har også fået gang i samarbejde med SL med mulighed for deltagelse i hinandens lokale arrangementer. Dette var et af de forslag, der var blevet stillet på sidste årsmøde.

Landsdækkende er der oprettet et selvstyrende udvalg som afholder 2 årlige møder.

Lokale aktiviteter vægtes højt. I 2021 var der på grund af Corona kun gang i arrangementer i det ene halvår, så der var penge til overs, som er blevet overført til dette år.

Der arbejdes på at få bedst muligt ud af de midler der er blevet bevilget pensionistsektionen - især ved de lokale arrangementer, og som noget nyt evt. ved samarbejde med SL og Faglige Seniorer.

Det er forskelligt hvordan midlerne fordeles i de forskellige lokalgrupper – de fordeles bl.a. efter antallet af medlemmer.

Alle har mulighed for at deltage i møder i alle lokalgrupper.

Der betales også til landsforeningen, og her betales efter medlemsantal.

Der opfordres til at deltage i generalforsamlingen den 6. oktober 2022.

Flere oplever problemer med at logge på Min Side. Der opfordres til at man først prøver at logge ind på en anden computer/tablet eller anden browser (Internet Explorer, Google Chrome, Microsoft Edge osv.), da det er det første IT vil have én til at prøve.

Hvis man fortsat oplever problemer, skal man kontakte medlemsafdelingen på bupl@bupl.dk - Derudover opfordres man til at tjekke hjemmesiden, da arrangementer bliver lagt derud med oplysninger vedr. tilmelding.

Beretningen fra bestyrelsen blev godkendt.

1. **Økonomi:**

Præsentation af økonomi og regnskab 2021. I 2021 blev der overført en del penge fra tidligere år, hvor der pga. Corona ikke kunne afholdes arrangementer. En del af de penge blev brugt på årsmødet i 2021. Derudover blev der afholdt julefrokost uden egenbetaling.

Præsentation af budget for 2022.

Budgettet og regnskabet blev godkendt

1. **Valg til bestyrelsen:**

Der skulle vælges 4 medlemmer til bestyrelsen i år, og der var 2 der genopstillede samt 1 suppleant der opstillede. Derudover meddelte Karl Johan Kruse, Kolding, samt Karen Mikkelsen, Tønder deres kandidatur.

Et stemmeudvalg blev valgt.

Der var 75 stemmeberettigede.

Der var kampvalg om pladserne i bestyrelsen. Så derfor var der skriftligt valg. Ulla gennemgik valgreglerne.

**De valgte til bestyrelsen blev**:

Marianne Michelsen

Karen Mikkelsen

Dorte Ottesen

Karl Johan Kruse

**Suppleanter: Deltager i Bestyrelsesmøderne**

Karin Tarp

Anni Bernchou

Maria Elisabeth Poulsen

1. **Evt:**

Birte takkede de der stopper i bestyrelsen – de ønskes al held og lykke fremover og tillykke til de nyvalgte.